CHOW สุดยอด! รายได้พุ่งหนุนกำไร Q2 โตกระฉูดกว่า 30 เท่าตัว
CHOW สุดยอด! รายได้พุ่งหนุนกำไร Q2 โตกระฉูดกว่า 30 เท่าตัว มาที่ 74.93 ลบ. จากปีก่อนมีกำไร 2.25 ลบ. ขณะที่งวด 6 เดือนแรกมีกำไร 38.19 ลบ. ลดลง 25.22% จากปีก่อนมีกำไร 51.07 ลบ.
15 ส.ค. 2560

บริษัท เชาว์ สตีล อินดัสทรี้ จำกัด (มหาชน) หรือ CHOW รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 (รวมบริษัทย่อย) ดังนี้

โดยไตรมาส 2/60 บริษัทมีรายได้รวมจำนวน 1,218.13 ล้านบาท เพิ่มขึ้น 633.86 ล้านบาท หรือร้อยละ 108.49 จากช่วงเดียวกันของปีก่อนบริษัทมีรายได้รวม 584.27 ล้านบาท
สำหรับงวด 6 เดือนบริษัทย่อยรับรู้รายได้จากการจำหน่ายไฟฟ้าในต่างประเทศจำนวน 10 โครงการและในประเทศจำนวน 1 โครงการ เป็นมูลค่ารวม 249.22 ล้านบาท ขนาดกำลังการผลิต 43.411MW นอกจากนี้บริษัทมีรายได้จากการขายสินค้าจำนวน 666.17 ล้านบาท รวมจำนวน 915.39 ล้านบาท เมื่อเทียบกับปีก่อนที่มีรายได้จำนวน 820.83 ล้านบาท เพิ่มขึ้นจำนวน 94.56 ล้านบาท หรือร้อยละ 11.52 เนื่องจากในไตรมาส 2/2560 มีรายได้จากการจำหน่ายไฟฟ้าเพิ่มจำนวน 1 โครงการ ขนาดกำลังการผลิต 11.7MW